Diari Oficial de la Generalitat Valenciana


Sumari del DOGV 5326, del 17-08-2006 (2006/9358)

RESOLUCIÓ de 21 de juliol de 2006 de l'Àrea de Foment y Garantia Agrària, per la qual s'establixen els preus màxims que han de pagar els alumnes pels productes lactis acollits a l'ajuda al seu consum en centres escolars durant el curs escolar 2006/2007.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5326

Data del DOGV
:   17-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9358


Data del document
:   21-07-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * preu autoritzat
    * alumne
    * producte lacti
    * centre d'ensenyament
    * alumnat
    * ajuda pública

RESOLUCIÓ de 21 de juliol de 2006 de l'Àrea de Foment y Garantia Agrària, per la qual s'establixen els preus màxims que han de pagar els alumnes pels productes lactis acollits a l'ajuda al seu consum en centres escolars durant el curs escolar 2006/2007. [2006/9358]  
El Reglament (CE) 1255/1999, del Consell, de 17 de maig de 1999, pel qual s'establix l'organització comuna de mercats en el sector de la llet i dels productes lactis, recull en l'article 14 la concessió d'una ajuda comunitària per al subministrament als alumnes de centres escolars de llet i determinats productes lactis amb la finalitat de fomentar el seu consum entre este estrat de la població.  
Esta ajuda està desenvolupada pel Reglament (CE) 2707/2000, de la Comissió, d'11 de desembre de 2000, modificat pel Reglament (CE) 816/2004, de la Comissió, que establix les modalitats d'aplicació del Reglament (CE) 1255/1999, pel que fa a la concessió de l'ajuda comunitària per al subministrament de llet i determinats productes lactis als alumnes de centres escolars.  
En l'article 4 de d'este reglament s'establix l'import unitari de l'ajuda segons les categories establides en el mateix reglament. Així mateix, en l'article 14 s'establix que amb la finalitat de garantir que l'import de l'ajuda siga repercutit en el preu pagat pel beneficiari, els estats membres fixaran els preus màxims que han de pagar-se per alumne en relació amb els distints productes.  
Així mateix, el Reial Decret 194/2002, modificat pel Reial Decret 313/2005, pel qual s'establixen les modalitats d'aplicació de l'ajuda al subministrament de llet i productes lactis als alumnes de centres escolars establix en l'article 3 que els òrgans competents de les comunitats autònomes han de fixar per a cada curs escolar, en funció de l'import de l'ajuda, el preu màxim que han de pagar els alumnes pels diferents productes objecte de la subvenció.  
En consideració a això i als preus proposats pels proveïdors de llet i productes lactis, resolc:  
S'establixen els preus màxims de referència que han de pagar els alumnes acollits a les ajudes al consum de llet i productes lactis en centres escolars durant el curs escolar 2006/2007, en les quanties que s'assenyalen a continuació per categoria i presentacions comercials.  
Categoria Presentació comercial Preu màxim   
 EUR/Kg  
Ia Llet sencera pasteuritzada 0'49  
 Llet sencera 0'56  
 Llet sencera (envàs de 200 cl) 0'86  
Ic Iogurt natural 2'90  
Va Llet semidesnatada 0'61  
Vb Llet semidesnatada aromatitzada 0'70  
 Llet semidesnatada aromatitzada  
 (envàs de 200 cl) 1'22  
IX Formatge amb contingut en grassa ³ 45%  
 en pes de matèria seca 4'82  
En cas de modificar-se l'import unitari de l'ajuda, l'import d'esta per a les quantitats cedides a preu reduït durant el mes en curs serà l'aplicable el primer dia d'este mes.   
València, 21 de juliol de 2006.. El cap de l'Àrea de Foment i Garantia Agrària: José Juan Morant Navarro.